Case ID: 1051271
Sentence 6: Bundan sonra, iddiaçının nümayəndəsi Əliyeva Könül Nəriman qızı məhkəməyə iddia ərizəsinə əlavə təqdim edərək, mülkiyyətində olan ünvan 1 mənzil 1-ə aid olan əvvəlki texniki pasportda qeyd edilmiş 3,1 kvadratmetrlik evə bitişik sahənin yeni texniki pasportda qeyd edilməsi, mülkiyyətində olan yuxarıda qeyd olunan ünvana aid olan 30 ildən artıq müddət ərzində tikilmiş və istifadəsində olan sanitar qovşağın (yardımçı sahənin) texniki pasportda qeyd edilməsi, hər iki sahənin – həm evə bitişik sahənin, həm də sanitar qovşağın mülkiyyət sənədi olan çıxarışda ümumi sahəyə əlavə edilməsi öhdəliyinin cavabdehin üzərinə qoyulması barədə qərar çıxarılmasını xahiş etmiş və ərizə məhkəmənin icraatına qəbul edilmişdir.İddia tələbi onunla əsaslandırılmışdır ki, o, xx xxx 2019-cu il tarixdə daşınmaz əmlakın alğı-satqı müqaviləsi ilə X3 onun mülkiyyətində olan 39,1 kv.m olan 2 otaqlı mənzili almışdır.